Fridericus Iacobus Furnivall

Fridericus Iacobus Furnivall (Frederick James Furnivall et communiter F. J. Furnivall; natus 1825; mortuus 1910) fuit philologus Anglicus, recensor textuum mediaevalium, conditor et fautor societatum eruditarum, olim editor lexici illius (titulo ex origine A New English Dictionary on Historical Principles) quod hodie sub appellatione Oxford English Dictionary cognovimus. Fuit inter conditores et praeceptores collegii operariorum Londiniensis (London Working Men's College).

 Vita 
Fridericus Furnivall, natus apud Egham die 4 Februarii 1825, fuit chirurgii filius. Mathematicae studuit apud Aulam Trinitatis universitatis Cantabrigiensis; postea iuribus Londinii studuit et usque ad annum 1873 causas egit; sed anno 1854 cum F. D. Maurice aliisque Collegium Operariorum Londiniense condidit ibique usque ad mortem grammaticam linguae Anglicae praecepit. Anno 1862 in matrimonium duxit Eleanoram Nickel Dalziel (1838?–1937), sororem W. A. Dalziel (qui eo tempore discipulus et docens erat in eodem Collegio) et ex ea filium genuit Percy Furnivall, birotarium et chirurgum. Annum agens 58um ab uxore separatus est, matrimonium cum amica multo iuniore Teena Rochfort Smith petens; illa autem in incendio post duos menses interfecta est. Mortuus est die 2 Iulii 1910.

 Societatum conditor et socius 
Societatum eruditarum multarum fuit socius vel fautor seu etiam conditor, et praecipue quarum de studio linguae Anglicae laborarent (Societas Philologica), de textibus edendis (Societas pro Textibus Anglicis Antiquis, Societas pro Cantilenis) necnon de operibus singulorum scriptorum (Chaucer, Shakespeare, Wyclif, Shelley, Browning).
 Societas Philologica (Philological Society; ab anno 1847 socius; ab anno 1853 secretarius)
 Societas pro Textibus Anglicis Antiquis (Early English Text Society; anno 1864 a Furnivall condita, qui fere usque ad mortem director fuit)
 Societas Chaucer (Chaucer Society; anno 1868 a Furnivall condita)
 Societas pro Cantilenis (Ballad Society; anno 1868 a Furnivall condita)
 Nova Societas Shaksperiana (New Shakspere Society; anno 1873 a Furnivall condita)
 Societas Browning (Browning Society; anno 1881 a Furnivall condita)
 Societas Wyclif (Wyclif Society; anno 1882 a Furnivall condita) 
 Societas Shelley (Shelley Society; anno 1885 a Furnivall condita)Carl Horstmann, ed., The Life of Saint Werburge of Chester by Henrey Bradshaw (1887), "Texts preparing; General notices", p. 4
 National Amateur Rowing Association (anno 1891 a Furnivall aliisque condita)
 Hammersmith Sculling Club for Girls (anno 1896 a Furnivall condita)Frederick James Furnivall: a volume of personal record (1911) pp. lxxviii-lxxix

 Notae 

 Nexus externi 
 Opera nonnulla apud Project Gutenberg 

 Bibliographia 
 William Benzie, Dr. F. J. Furnivall: Victorian scholar adventurer. Norman Oklahomae: Pilgrim Books, 1983
 Frederick James Furnivall: a volume of personal record. Londinii: Henry Frowde, 1911 Textus apud archive.org
 William S. Peterson, "Furnivall, Frederick James (1825-1910)" in 
 William S. Peterson, ed., Browning's Trumpeter: the correspondence of Robert Browning and Frederick J. Furnivall, 1872-1889. Washington: Decatur House Press, 1979
 Ann Thompson, "Teena Rochfort Smith, Frederick Furnivall, and the New Shakespere Society's Four-Text Edition of Hamlet" in Shakespeare Quarterly vol. 49 (1998), pp. 125-139 
 Simon Winchester, The Meaning of Everything: the story of the Oxford English Dictionary. Oxonii: Oxford University Press, 2003

Categoria:Nati 1825
Categoria:Mortui 1910
Categoria:Agnostici Anglici
Categoria:Alumni Universitatis Cantabrigiensis
Categoria:Auctores Anglici
Categoria:Lexicographi
Categoria:Philologi Britanniae
Categoria:Recensores
Categoria:Philologi Shakesperiani